कालयवन की सेना का संहार कर श्रीकृष्ण और बलराम जरासंध के सामने से भागते हुए प्रवर्षण पर्वत पर चढ़ गए। जरासंध ने उनको पर्वत पर जलाकर भस्म कर देना चाहा। इस कारण उसने पर्वत के चारों तरफ आग लगवा दी। पर्वत धू धू करके जलने लगा । आग की लपटे शिखर तक पहुँच गईं। चारों तरफ आग ही आग दिखाई दे रही थी। लपटों के बीच फंसे दोनों भाई शिखर से कूद कर भागते हुए द्वारिका जा पहुंचे। मथुरा के यादवों को पहले ही द्वारिका पहुंचा दिया था।